Jocelyn Toynbee

Jocelyn Mary Catherine Toynbee, nada o 3 de marzo de 1897 en Paddington (Westminster) e finada o 31 de decembro de 1985 en Oxford, foi unha historiadora, arqueóloga e numismática inglesa. Foi unha das principais expertas británicas en estudos artísticos da Antiga Roma e unha das máximas autoridades mundiais nese eido."Toynbee, J. M. C. ". Dictionary of Art Historians.Reynolds, J. M. (1993). Todd, M. (2004).

 Traxectoria 
Jocelyn era filla de Harry Valpy Toynbee (1861-1941), secretario da organización caritativa Charity Organization Society, e da súa muller, Sarah Edith Marshall (1859-1939); o seu irmán Arnold J. Toynbee (1889-1975) foi tamén un salientable historiador."Harry Valpy Toynbee". Geni.com

Jocelyn Toynbee cursou os seus estudos secundarios na escola de nenas Winchester High School e máis tarde a súa formación superior no Newnham College, da Universidade de Cambridge (1916-1920), onde se graduou con matrícula de honra en estudos clásicos.Hatfield, L. (1972). Posteriormente completou a súa formación universitaria co seu doutoramento na Universidade de Oxford cunha tese acerca da escultura do período hadriánico.Millett, M. (2016).

Exerceu como docente de estudos clásicos no St. Hugh's College, da Universidade de Oxford (1921-1924), na Universidade de Reading (1924-1927) e no Newnham College, da Universidade de Cambridge (1927-1951). De 1951 a 1962 exerceu nesta última universidade como profesora titular de Arqueoloxía Clásica."Toynbee, Jocelyn Mary Catherine ". A Cambridge Alumni Database (ACAD). 

Ao longo da súa carreira, Toynbee mantivo fortes ligazóns coa Escola Británica de Roma, e foi presidenta da Facultade entre 1954 e 1959.

En 1962, Toynbee foi a encargada de organizar unha grande exposición no museo Guildhal (o actual Museo de Londres) sobre a arte romana na Britania, que despois foi obxecto dunha publicación.Toynbee, J. (1964). Art in Britain under the Romans. Oxford. Clarendon Press.

 Recoñecementos 

 1943: Membro da Sociedade de Anticuarios de Londres.
 1948: Medalla da Real Sociedade de Numismática."The Society's Medal". The Royal Numismatic Society.
 1952: Membro da Academia Británica.
 1956: Medalla Huntington da Sociedade Estadounidense de Numismática."Recipients of the Huntington Medal Award ". No sitio web da American Numismatic Society.
 1968: Doutora Honoris Causa pola Universidade de Liverpool."Honorary Graduates of the University ". University of Liverpool.
 1973: Membro honorario internacional da Academia Estadounidense das Artes e das Ciencias."Member Directory: Jocelyn Mary Catherine Toynbee". American Academy of Arts and Sciences.

Ademais destes recoñecementos, en 1977 editouse un volume composto por vinte contribucións na honra de Jocelyn Toynbee con motivo do seu octoxésimo aniversario.Munby, J.; Henig, M. (eds.) (1977). Na súa colaboración nesta obra conxunta, Martin Robertson afirma que “ninguén fixo máis que ela para establecer e deixar clara a profunda unidade da tradición artística grecorromana”.Robertson, M. "Jocelyn Toynbee - an appreciation". En Munby, J.; Henig, M. (eds.) (1977). 

En 1988 publicouse un novo volume na memoria de Toynbee, composto por contribucións de P. Zanker, S. Walker, R. L. Gordon, M. Beard e J. M. Reynolds.Zanker, P. et al. (1988).

 Escolma de obras 
Estas son algunhas das numerosas monografías publicadas por Toynbee ao longo da súa carreira como arqueóloga, historiadora e numismática:"J. M. C. Toynbee". En WorldCat.

 (1934): The Hadrianic school: a chapter in the history of Greek art. Cambridge University Press.
 (1944): Roman Medallions. American Numismatic Society.
 (1948): A Roman decorated helmet and other objects from Norfolk. Society for the Promotion of Roman Studies.
 (1951): Some Notes on Artists in the Roman World.Revue d'études latines. Bruxelas.
 (1954): A Roman glass phalera from Carlisle. T. Wilson.
 (1955): An unusual Roman sherd from the Upchurch marshes. Headley Bros. Londres.
 (1956): The shrine of St. Peter and the Vatican excavations. Longmans. Londres e Nova York.
 (1956): Picture-language in Roman art and coinage. Londres.
 (1957): The Flavian Reliefs from the Palazzo delle Cancellaria in Rome. Oxford University Press.
 (1962): Art in Roman Britain. Phaidon Press for the Society for the Promotion of Roman Studies.
 (1963): A silver casket and strainer from the Walbrook Mithraeum in the City of London. Leiden, E.J. Brill.
 (1964): Art in Britain under the Romans. Clarendon Press.
 (1964): The Christian Roman mosaic : Hinton St. Mary Dorset. Dorset Natural History and Archaeological Society.
 (1964): Catalogue of the Romano-Britsh sculptures in the Gloucester city museum. A. E. Smith. Gloucester.
 (1965): The art of the Romans. Praeger. Nova York.
 (1967): A fragment of an early Christian sarcophagus. Pontificia Commissione di archeologia sacra.
 (1970): The early-Christian paintings at Santa Maria in Stelle near Verona. Verlag Aschendorff.
 (1971): Death and burial in the Roman world. Cornell University Press.
 (1971): Beasts and their names in the Roman Empire. Johnson. Nova York.
 (1971): Peopled scrolls: a Hellenistic motif in imperial art. Johnson. Nova York.
 (1973): Animals in Roman life and art. Cornell University Press.
 (1976): Roman Art. Penguin. Baltimore.
 (1978): Roman historical portraits. Cornell University Press.

 Notas 

 Véxase tamén 

 Bibliografía 

 Hatfield, L. (1972). "Jocelyn Mary Catherine Toynbee". Papers of the British School at Rome. 40: 1-10.
 Millett, M. (2016). "Roman Britain since Haverfield". En Millett, M.; Revell, L.; Moore, A. J. (eds.). The Oxford Handbook of Roman Britain. Oxford University Press. Páxinas 22-42.
 Munby, J.; Henig, M. (eds.) (1977). Roman Life and Art in Britain: a Celebration in Honour of the Eightieth Birthday of Jocelyn Toynbee Part i. Oxford. British Archaeological Reports. 41.
 Reynolds, J. M. (1993). "Jocelyn Mary Catherine Toynbee ". En Proceedings of the British Academy. 80. 499-508.
 Todd, M. (2004). "Toynbee, Jocelyn Mary Catherine (1897-1985)". Oxford Dictionary of National Biography, Oxford University Press.
 Zanker, P. et al. (1988). Image and mystery in the Roman world : three papers given in memory of Jocelyn Toynbee. Gloucester. Alan Sutton.

Categoría:Nados en 1897
Categoría:Nados en Westminster
Categoría:Finados en 1985
Categoría:Historiadores do Reino Unido
Categoría:Historiadores da arte
Categoría:Arqueólogos do Reino Unido
Categoría:Numismáticos do Reino Unido
Categoría:Galardoados coa medalla da Royal Numismatic Society
Categoría:Galardoados coa medalla Huntington
Categoría:Alumnos da Universidade de Cambridge
Categoría:Alumnos da Universidade de Oxford
Categoría:Profesores da Universidade de Cambridge
Categoría:Profesores da Universidade de Oxford
Categoría:Doutores honoris causa pola Universidade de Liverpool
Categoría:Membros da Academia Británica
Categoría:Membros da Sociedade de Anticuarios de Londres
Categoría:Membros do Instituto Arqueolóxico Alemán
Categoría:Personalidades sen imaxes